CELEX: 62008FN0055
Language: mt
Date: 2008-06-05 00:00:00
Title: Kawża F-55/08: Rikors ippreżentat fil- 5 ta' Ġunju 2008 — Carlo De Nicola vs Il-Bank Ewropew ta' l-Investiment

15.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 209/73
            
         Rikors ippreżentat fil-5 ta' Ġunju 2008 — Carlo De Nicola vs Il-Bank Ewropew ta' l-Investiment
   (Kawża F-55/08)
   (2008/C 209/135)
   Lingwa tal-kawża: It-Taljan
   Partijiet
   
      Rikorrent: Carlo De Nicola (Strassen, il-Lussemburgu) (rappreżentant: L. Isola, avukat)
   
      Konvenut: Il-Bank Ewropew ta' l-Investiment
   Suġġett
   Minn naħa, ir-rikorrent jitlob l-annullament parzjali ta' deċiżjoni tal-Kumitat ta' l-Appell dwar l-evalwazzjoni annwali tiegħu għas-sena 2006, u min-naħa l-oħra l-konstatazzjoni ta' abbuż psikoloġiku eżerċitat fir-rigward tiegħu u l-kundanna tal-konvenut sabiex iwaqqaf dan l-abbuż psikoloġiku u jikkumpensa d-dannu subit.
   Talbiet tar-rikorrent
   
               —
            
            
               tannulla d-deċiżjoni tal-Kumitat ta' l-Appell ikkomunikata b'posta elettronika fis-17 ta' Novembru 2007 u kopja tagħha trasmessa fid-19 ta' Novembru 2007, in kwantu din tiċħad ir-rikors tar-rikorrent kontra d-deċiżjoni tas-superjuri tiegħu għas-sena 2006, in kwantu din tqis li r-rikorrent irrinunzja għall-pretensjonijiet tiegħu fir-rigward tal-vizzji li vvizzjaw il-proċedura ta' evalwazzjoni annwali ta' l-2006 u fl-aħħar nett, in kwantu din tallega li r-rikorrent jaqbel ma' l-akkużi tas-superjuri tiegħu;
            
         
               —
            
            
               tannulla d-deċiżjonijiet ta' promozzjoni tat-13 ta' Lulju 2007 in kwantu dawn naqsu milli jieħdu in kunsiderazzjoni lir-rikorrent fil-partijiet relatati mal-promozzjoni mill-Grad E għall-Grad D;
            
         
               —
            
            
               tannulla l-atti kollha relatati u preċedenti, fosthom l-evalwazzjoni tar-rikorrent għas-sena 2006, inkluż in kwantu din ma tipproponix il-marka A jew B+, u lanqas il-promozzjoni tiegħu għall-Grad D u skond il-każ, tiddikjara l-illegalità u, konsegwentement, in-non-applikabbiltà tar-restrizzjonijiet (kwantitattivi jew le) imposti mill-istruzzjonijiet tad-Direttorat tar-Riżorsi Umani
            
         
               —
            
            
               tikkonstata l-abbuż psikoloġiku exerċitat fir-rigward tar-rikorrent;
            
         
               —
            
            
               tikkundanna lill-Bank Ewropew ta' l-Investimenti jwaqqaf l-abbuż psikoloġiku fir-rigward tar-rikorrent u jikkumpensa d-danni fiżiċi, morali u materjali, passati kif ukoll futuri;
            
         
               —
            
            
               tikkundanna lill-Bank Ewropew ta' l-Investimenti għall-ispejjeż.